**חוזה תכנון ופיקוח עליון**

**שנערך ונחתם בכפר סבא ביום \_\_\_\_\_ לחודש \_\_\_\_\_\_ בשנת 2222025**

 **בין : 1. פלגי שרון – מיסודן של עיריית כפר סבא והמועצה המקומית כוכב יאיר – צור יגאל בע"מ**

מרח' התע"ש 11 כפר סבא

 2. **מיה בע"מ**

 **מרחוב הנגר 8 הוד השרון\_\_\_\_\_\_\_\_\_\_\_\_\_\_\_**

 **(להלן, ביחד: "התאגיד" ו/או "החברה")**

**מצד אחד;**

**לבין: XXXX**

 **ח.פ \_\_\_\_\_\_\_\_\_\_\_\_**

 **מכתובת : \_\_\_\_\_\_\_\_**

 **(להלן: "המתכנן")**

**מצד שני;**

**הואיל:** והחברה מעוניינת לבצע פרויקט **של שדרוג/שיקום מתקני נטרול הריחות במט"ש כפר סבא-הוד השרון (להלן: "המט"ש") בהתאם לתוכנית שאושרה ברשות המים (להלן: "הפרויקט");**

 **והואיל:** ולצורך ביצוע הפרויקט מעוניינת החברה לשכור את שירותיו של המתכנן לצרוך ביצוע עבודות של תכנון מפורט ופיקוח עליון (להלן: "**העבודה**" ו/או "**השירותים**"));

 **והואיל:** והמתכנן הציע לחברה לבצע את העבודה ומעוניין לבצע את העבודה כמפורט בהוראות הסכם זה;

 **והואיל** וועדת המכרזים של התאגיד אישרה ביום**X/XXX/XX**  את הצעת המתכנן.

 **והואיל:** והתאגיד החליט למסור למתכנן את ביצוע העבודה, על סמך הצהרת המתכנן כי הינו בעל מומחיות, מיומנות, ניסיון ומקצועיות בתחום שירותי התכנון והפיקוח העליון על שדרוג/שיקום מתקני נטרול ריחות, הכול בהתאם לתנאים ולתמורה, כמפורט בהסכם זה להלן ;

 **והואיל:** וברצון הצדדים לעגן בהסכם את התחייבויותיהם וזכויותיהם ההדדיות;

לפיכך הוצהר, הוסכם והותנה בין הצדדים כדלקמן:

* + 1. פרק 1 – כללי
	1. דין המבוא וההצהרות הכללות בו כדין הוראות החוזה.
	2. המתכנן מצהיר כי ידוע לו היטב טיב ואופי השירותים הנדרשים ממנו, וכי יש לו את הידע, היכולת, המיומנות, האמצעים, הניסיון וכח האדם המקצועי לבצע את השירותים על הצד הטוב ביותר.
	3. המתכנן מצהיר כי הוא קיבל לידיו את כל המסמכים המקצועיים ו/או האישורים הדרושים בקשר עם ביצוע הפרויקט והעבודה, כי הוא קרא אותם, הוראותיהם ידועות לו, וכי הוא מתחייב לפעול על פיהם בביצוע השירותים במסגרת חוזה זה.
		1. העבודות
	4. המתכנן יבצע בקשר עם הפרויקט את הפעולות והשירותים בהתאם לשלבים כמפורט להלן:
	5. לימוד כל חומר הקרע לצורך הכנת מסמכי מכרז.
	6. תכנון מפורט של העבודות, בהתאם לתוכנית שהוגשה לאישור ברשות המים.
	7. הכנת מסמכי מכרז כולל תכנון, מפרטים טכניים וכתבי כמויות.
	8. לווי תהליך המכרז.
	9. בדיקת הצעות הקבלנים, והמלצה על בחירת קבלן.
	10. השתתפות בישיבות וועדת המכרזים ככל שיידרש.
	11. פיקוח עליון בסיום העבודה.
	12. בדיקה ואישור חשבונות חשבונות חלקיים וסופיים שיגיש הקבלן בהתאם לחוזה ובהתאם לנוהל אישור חשבונות קבלן המצ"ב כחלק בלתי נפרד מחוזה זה ומסומן **נספח א'**.
	13. השתתפות בישיבות שבועיות עפ"י הנחיות התאגיד עם הקבלן ודיווח שוטף לתאגיד.
	14. מתן הסברים והוראות לקבלנים בקשר לביצוע העבודות בהתאם לתכניות השונות ועל פי כל דין.
	15. בדיקת ואישור תיקי המתקן.
	16. קבלה סופית של העבודה.
	17. ליוויי התאגיד מול רשות המים, משרד הגנת הסביבה, משרד הבריאות וכל רגולטור חיצוני שיידרש במסגרת הליך זה, בכל דבר שיידרש לרבות שיפוט התוכנית.
	18. ליווי התאגיד או מי מטעמו בהגשת תוכניות לרשויות לקבלת היתר בניה.
	19. אישור סיום העבודות הגמורות לאחר תקופת הבדק בהתאם לחוזה עם הקבלן.
	20. כל מטלה אחרת, הקשורה לפרויקט, שתידרש עפ"י שיקול דעתו של התאגיד.
	21. **המתכנן מתחייב להשתתף בכל הדיונים הקשורים לביצוע הפרויקט ולחוזה עם הקבלן.**
	22. **ידוע למתכנן כי הפרויקט יחולק לשני מכרזים או שלושה בהתאם לתקציב השנתי שעומד ברשות התאגיד, או מכרז אחד שירכז את כל הטיפול הנדרש במערכת ניטרול הריחות אך יישום המכרז יתפרש על פני שנתיים - שלוש שנים, והכל לשיקול התאגיד. המתכנן מצהיר כי לקח בחשבון בהצעתו הכספית להליך שיוכנו שניים או שלושה מכרזים והליך הביצוע והפיקוח יתפרש על פני שנתיים - שלוש. מובהר כי מדובר בהערכה בלבד, והמתכנן לא יהא זכאי לכל תוספת תמורה אם ידרשו מכרזים נוספים ו/או אם הליך הביצוע והפיקוח ימשך תקופה ארוכה יותר.**
	23. **המתכנן מתחייב להעסיק מתכננים מקצועיים לביצוע העבודות, במספר שיהיה דרוש לביצוע מהיר של העבודות ולעמידה בכל התחייבויותיו כלפי התאגיד והקבלן. התאגיד יהיה רשאי לדרוש מהמתכנן להעסיק מתכננים מקצועיים נוספים ככל שהעסקת מתכננים נוספים תהיה דרושה לעמידת המתכנן בכל התחייבויותיו כלפי התאגיד והקבלן.**
	24. **המתכנן אינו רשאי לאשר או להורות לקבלן על ביצוע עבודות שיש בהן כדי להגדיל את עלות הפרויקט, לאשר אי ביצוע סעיפים מכתב הכמויות ומפרט העבודות ,אלא אם נתקבל לכך אישור בכתב ומראש מהתאגיד.**
	25. **למתכנן ידוע כי העובדה שחלק מהפעולות שעליו לבצע במסגרת חוזה זה נכללות בתחום סמכויותיהם של גורמים אחרים בפרויקט אין בה כדי לפטור את המתכנן מהחובה המוטלת עליו לבצע בעצמו את אותן פעולות ואין בה כדי לגרוע מאחריותו על פי חוזה זה ועל פי כל דין.**
		1. שכר טרחה
	26. בתמורה לביצוע המלא של כל התחייבויותיו על פי חוזה זה(תכנון ופיקוח) יהא המתכנן זכאי לשכר טרחה בסך XX מהיקף הפרויקט ללא מע"מ (בתוספת מע"מ כחוק) או סך של XXX ₪ בתוספת מע"מ (להלן: "התמורה המרבית"), הנמוך מבניהם.
	27. מוסכם ומוצהר כי על אף האמור לעיל, כי התמורה הסופית תהא בסך XX מערך עלויות העבודות, על פי הצעת הקבלן המבצע לא כולל מע"מ (הכוונה למע"מ בהצעת הקבלן המבצע) ובתוספת מע"מ כחוק או התמורה המרבית (הנמוך מבניהם) (להלן:"תמורה סופית").
	28. **שכר הטרחה ישולם למתכנן בשיעורים ובאופן יחסי לאחר ביצוע התשלומים לקבלן וכנגד חשבונית מס כדין. מובהר כי** התמורה תשולם למתכנן על בסיס תנאי תשלום של החודש השוטף בו הוגש החשבון + 45 יום. מובהר למען הסר כל ספק כי ככל שהתמורה תגיע לגובה התמורה המרבית, המתכנן ימשיך בביצוע העבודות עד לסיומן הצלא אולם לא יהא זכאי לכל תמורה נוספת.
	29. **מוסכם בין הצדדים כי שכר הטרחה כאמור כולל את כל ההוצאות, מכל מין וסוג שהוא של המתכנן וכי הוא לא יהא זכאי לתשלום כלשהו בגין ביצוע התחייבויותיו על פי חוזה זה מעבר לתמורה הסופית.**
	30. **היה והמתכנן מסיבה כלשהי ישלים חלק בלבד של הפעולות המפורטות בפרק 2 לעיל, יהא המתכנן זכאי לתשלום יחסי בגין הפעולות שבוצעו על ידו בפועל עד להפסקת העבודות. מובהר כי במקרה כאמור המתכנן לא יהא זכאי לכל פיצוי ו/או שיפוי ו/או תשלום נוסף מאת התאגיד, מכל עילה שהיא, לרבות בשל הפסד הכנסות ו/או החזר הוצאות.**
		1. זכויות ושמירת סודיות; הימנעות מניגוד עניינים; אבטחת הפרטיות
	31. **זכויות היוצרים בכל התוכניות והעבודות אשר יבוצעו על ידי המתכנן במסגרת חוזה זה יהיו שייכות לתאגיד.**
	32. **המתכנן מתחייב בזה לשמור בסוד את כל המידע והחומר שיגיע אליו בעת מתן השירותים לתאגיד ולא לגלות לצד ג' כלשהו כל מידע או חומר בקשר עם התאגיד, רכושו, עסקיו ותוכניותיו. כן מתחייב המתכנן לגרום לכך כי כל אדם שיועסק על ידו ו/או בשירותו ימלא גם הוא אחר האמור לעיל.**
	33. **המתכנן מתחייב בזה שלא להשתמש, במישרין או בעקיפין במידע ו/או במסמכים ו/או בכל חומר שהוכן על ידו ו/או שנמסר לו על ידי התאגיד ו/או מי מטעמה ו/או עיריית כפר סבא ו/או עיריית הוד השרון ו/או מועצה מקומית כוכב יאיר – צור יגאל (להלן, ביחד: "העירייה") אלא על פי הוראות התאגיד ולמטרות התאגיד.**
	34. **המתכנן מתחייב שלא לפעול ולא לסייע לצד שלישי כלשהו בעניינים שיש בהם משום ניגוד אינטרסים לענייני התאגיד ו/או העירייה בנושאי חוזה זה.**
	35. **המתכנן מצהיר ומתחייב בזה כי לא יקבל מצד שלישי כלשהו הקשור בביצוע הפרויקט תמורה כלשהי, בין בכסף ובין בשווה כסף .**
	36. **המתכנן מתחייב כי יפעל בהתאם לכל דין בקשר עם שמירת הפרטיות בכל מידע שיגיע אליו מאת התאגיד, ובכלל זאת יפעל בהתאם להנחיות התאגיד. מובהר כי אין במתן הוראות ו/או באי מתן הוראות מאת התאגיד בעניין זה בכדי להפחית מאחריותו של המתכנן.**
		1. יחסי הצדדים

**מוסכם כי על אף העובדה שהמתכנן פועל מטעם התאגיד, כמתחנן ומבצע פיקוח עליון על ביצוע הפרויקט, בכל הקשור במסגרת היחסים בין התאגיד למתכנן יחשב המתכנן כקבלן עצמאי והוא מתחייב לשאת בכל המיסים, ההוצאות והתשלומים הכרוכים במתן שירותים לחברה לרבות תשלומי מס הכנסה, ביטוח לאומי ושכר לעובדים המועסקים על ידו ו/או מטעמו בפרויקט.**

* + 1. אחריות וביטוח
	1. **המתכנן יהא אחראי אחריות מלאה ומוחלטת לכל ובגין כל נזק, איזה שהוא, בלי יוצא מן הכלל שיגרם לתאגיד ו/או לעובדיו ו/או לשלוחיו ו/או למי שבא מטעמו ו/או לעירייה ו/או לאדם אחר כלשהו, לגוף או לרכוש, בשל מעשה ו/או מחדל של המתכנן ו/או שלוחיו ו/או כל מי שבא מטעמו בקשר ובכל הנובע, במישרין ו/או בעקיפין, מביצוע התחייבויות המתכנן על פי חוזה זה. המתכנן יפצה את התאגיד ו/או את הניזוק/ים לפי המקרה, בכל דמי הנזק שיגיעו לה/להם. המתכנן משחרר לחלוטין ומראש את התאגיד ו/או עובדיו ו/או שלוחיו ו/או את מי שבא מטעמו מכל אחריות וחבות לכל ובגין כל נזק כנ"ל שארע כתוצאה מהרישא לסעיף זה, לכל אדם, לגוף ו/או לרכוש בכל עילה שהיא.**
	2. **המתכנן אחראי כלפי כל צד שלישי, לרבות כלפי כל עובד או אדם אחר המועסק בשירותו, במידה ואחריות כזאת מוטלת עליו לפי פקודת הנזיקין (נוסח חדש) 1968, או לפי כל דין אחר, לנזקים שיגרמו ממעשה ו/או מחדל של המתכנן ו/או עובדיו ו/או שלוחיו מי שבא מטעמו והקשורים במישרין או בעקיפין, בביצוע התחייבויותיו של המתכנן על פי חוזה זה, אם יתבע התאגיד ו/או עובדיו ו/או שלוחיו ו/או מי שבא מטעמו ו/או העירייה על נזק שנגרם כתוצאה מהאמור לעיל. במקרה כאמור יהא המתכנן חייב לסלק את התביעה כנגד התאגיד ו/או העירייה או לשלם כל סכום שיפסק לחובת מי מהם על ידי בית משפט בפסק דין סופי.**
	3. **המתכנן מתחייב בזה לפצות ולשפות בשלמות את התאגיד ו/או העירייה על כל נזק וכנגד כל תביעה ו/או דרישה מכל עילה שהיא, תוגש על ידי אדם כלשהו, נגד מי מהם ו/או נגד מי מעובדיהם ו/או שלוחיהם ו/או מי שבא מטעמם, בגין כל תאונה, חבלה או נזק כמפורט בסעיפים קטנים 6.1 ו 6.2 שנגרמו בשל מעשה או מחדל במישרין או בעקיפין מביצוע התחייבות המתכנן על פי חוזה זה – לעיל לכל אדם, לגוף ו/או לרכוש, לרבות ההוצאות המשפטיות שיגרמו לתאגיד.**
	4. **מבלי לגרוע מהתחייבויותיו המתכנן על פי חוזה זה ומאחריותו לנזקים להם הוא אחראי בהתאם לסעיפים 6.1 ו 6.2 לעיל – ומבלי לגרוע מהוראות כל דין, מתחייב מהמתכנן לערוך על חשבונו את הביטוחים המפורטים להלן בסעיף הביטוח (6.5) לרבות באישור קיום הביטוחים המצורף כנספח ב' לחוזה זה והמהווה חלק בלתי נפרד הימנו ואשר יהיו בתוקף במשך כל תקופת תוקפו של הסכם זה.**
	5. ביטוחי המתכנן**:**
		1. **מבלי לגרוע מאחריותו של המתכנן על פי הדין והתחייבויותיו על פי חוזה זה, מתחייב המתכנן לפני מועד החתימה על חוזה זה ו/או לפני מועד תחילת מתן השירותים נשוא חוזה זה (להלן: "**השירותים**") על ידו ו/או מטעמו ו/או עבורו, לערוך ולקיים על חשבונו במשך כל תקופת מתן השירותים נשוא חוזה זה ו/או כל תקופה אחרת כמפורט בחוזה זה לעניין ביטוח אחריות מקצועית, את הביטוחים המפורטים בסעיף** 6.5 **זה ("**ביטוחי המתכנן**") לרבות האמור** בנספח ב’ **"**אישור ביטוחי המתכנן**" המהווים חלק בלתי נפרד מחוזה זה, באמצעות חברת ביטוח המורשית כדין לפעול בישראל (להלן: "**ביטוחי המתכנן**" או "**הביטוחים**":**
		2. אחריות כלפי צד שלישי**;**
	6. ביטוח אחריות כלפי צד שלישי המבטח את אחריותו של המתכנן על-פי דין בשל מעשה או מחדל רשלני בקשר עם מתן השירותים אשר גרמו לאובדן פגיעה או נזק לגופו ו/או לרכושו של כל אדם ו/או גוף שהוא בכל הקשור למתן השירותים בקשר עם החוזה, לרבות פגיעה או נזק לחברה ו/או למנהליה ו/או עובדיה.
	7. גבולות האחריות **2,000,000 ₪ (שני מיליון ₪)** לאירוע ובמצטבר לתקופת הביטוח.
	8. ביטוח זה אינו כפוף להגבלות בדבר חבות הנובעת מ: אש, התפוצצות, בהלה, חבות המתכנן בגין וכלפי קבלנים ו/או קבלני משנה ועובדיהם, מתקנים סניטאריים פגומים, זיהום תאונתי מקרי ובלתי צפוי, שביתה והשבתה, הרעלה מכל דבר מזיק במאכל או משקה, וכן תביעות תחלוף מצד המוסד לביטוח לאומי (למעט לגבי עובדים שהמתכנן חייב לשלם בגינם דמי ביטוח לאומי).
	9. פוליסת ביטוח האחריות כלפי צד שלישי הנערכת על ידי המתכנן על פי **נספח ב’** אישור ביטוחי המתכנן תורחב לשפות את (**פלגי השרון בע"מ ו/או מיה בע"מ**) להלן החברה ו/או מנהליה ו/או עובדיה (להלן: "**יחידי המבוטח**") היה ותוטל על מי מהם אחריות בגין מעשה ו/או מחדל רשלני של המתכנן, ו/או עובדיו, בכפוף לסעיף "**אחריות צולבת**" על פיו יראו את הביטוחים כאילו נערכו בנפרד עבור כל אחד מיחידי המבוטח.
	10. בפוליסת הביטוח מצוין במפורש כי רכוש החברה שאינו רכוש בבעלותו ו/או שימושו, של המתכנן, ייחשב לצורך ביטוח זה כרכוש צד שלישי (למעט אותו חלק של הרכוש עליו פועל המתכנן ישירות).
		1. חבות מעבידים**;**
	11. ביטוח חבות מעבידים המבטח את אחריותו של המתכנן על פי פקודת הנזיקין (נוסח חדש) ו/או עפ"י חוק האחריות למוצרים פגומים, התש"ם 1980 כלפי העובדים המועסקים על ידו במתן השירותים בקשר עם החוזה בגין תאונת עבודה ו/או מחלה מקצועית (להלן: "**מקרה ביטוח**") שייגרמו למי מהם תוך כדי ועקב עבודתם במשך תקופת הביטוח בכל הקשור במתן השירותים בקשר עם החוזה.
	12. גבולות האחריות בביטוח חבות מעבידים:
		1. **6,000,000 ₪ לתובע.**
		2. **20,000,000 ₪ לאירוע ובמצטבר לתקופת הביטוח.**
	13. הפוליסה לביטוח חבות מעבידים לא תכלול הגבלות בדבר שעות עבודה ומנוחה, חבות המתכנן כלפי קבלנים ו/או קבלני משנה ו/או עובדיהם (היה והמתכנן ייחשב כמעבידם), פיתיונות ורעלים והן בדבר העסקת נוער המועסקים על פי החוק.
	14. בנוסף ומבלי לגרוע מהאמור לעיל ולהלן, מוסכם בזה כי פוליסת הביטוח תורחב לשפות את החברה ו/או מנהליה ו/או עובדיה, היה ונקבע בגין קרות מקרה ביטוח, כי מי מהם נושא בחובות מעביד כלשהן כלפי מי מעובדי המתכנן.
	15. כמו כן מוסכם ומוצהר בזה כי פוליסת הביטוח תכלול סעיף מפורש בדבר ויתור על זכות התחלוף (שיבוב) של מבטחי המתכנן כלפי החברה ו/או מנהליה ו/או עובדיה ובלבד שהאמור בדבר הוויתור על זכות התחלוף לא יחול לטובת אדם שגרם לנזק בזדון.
		1. אחריות מקצועית**;**
	16. ביטוח אחריות מקצועית המבטח את אחריות המתכנן על פי דין בשל תביעה ו/או דרישה בגין רשלנות מקצועית ו/או בגין הפרת חובה מקצועית שמקורן במעשה או מחדל רשלני של המתכנן ו/או עובדיו במסגרת מתן השירותים בקשר עם החוזה.
	17. גבולות האחריות **2,000,000 ₪ (שני מיליון ₪)** לאירוע ובמצטבר לתקופת הביטוח.
	18. ביטוח זה אינו כפוף להגבלות בדבר חבות הנובעת מאובדן שימוש, איחור, השהייה או עיכוב בעקבות מקרה ביטוח מכוסה, כמו כן הפוליסה כוללת הרחבות בגין חבות המתכנן עקב אובדן מסמכים (מוגבל לסך של 50,000 ₪ לאירוע ובמצטבר לתקופת הביטוח), חבות הנובעת מחריגה בתום לב מסמכות, מטעות, רשלנות או אי יושר של מי מעובדי המתכנן.
	19. באחריותו של המתכנן להרחיב את פוליסת הביטוח לשפות את החברה ו/או מנהליה ו/או עובדיה בגין אחריות שתוטל על מי מהם למעשה או מחדל רשלני שנעשו בתום לב על ידי המתכנן ו/או עובדיו וזאת מבלי לגרוע מחבות המתכנן כלפי החברה ו/או מנהליה ו/או עובדיה.
	20. פוליסת הביטוח כוללת בין היתר מועד תחולה רטרואקטיבי מיום שאינו מאוחר ממועד תחילת מתן השירותים.
	21. כמו כן תכסה פוליסת הביטוח תקופת גילוי של 6 (שישה) חודשים לאחר תום תקופת הביטוח (למעט באם עילת הביטול הינה בגין אי תשלום פרמיה ו/או מרמה) בתנאי כי לא נערך ע"י המתכנן ביטוח חלופי המעניק כיסוי מקביל שנועד לכסות חבות המבוטחת לפי פוליסה זו. מוסכם בזה כי הכיסוי הביטוחי על פי הרחבה זו יחול אך ורק על אירועים שעילתם לפני תום תקופת הביטוח ואשר נתגלו לראשונה בתקופת הגילוי.
	22. את ביטוח אחריות מקצועית, על המתכנן להחזיק בתוקף כל עוד מתקיימת אחריותו על פי דין לכל פעילות אשר נעשתה על ידו בקשר עם חוזה זה על נספחיו.
		1. ביטוח רכוש אש מורחב**;**

**ביטוחי הרכוש של המתכנן (אם וככל שייערכו ובמידה ויהיו רלוונטיים לחוזה זה) יכללו סעיף מפורש בדבר ויתור על זכות התחלוף (השיבוב) של מבטחי המתכנן כלפי החברה ו/או מנהליה ו/או עובדיה ובלבד שהאמור בדבר הוויתור על זכות התחלוף לא יחול לטובת אדם שגרם לנזק בזדון.**

* + 1. **המתכנן מצהיר כי הביא לידיעת מבטחיו את דרישות והוראות הביטוח המפורטות לעיל ולהלן ואת מהות השירותים המפורטים בחוזה זה במלואן ומצהיר בזאת כי קיבל ממבטחיו אישור כי ייערכו עבורו את הביטוחים הנדרשים כמפורט לעיל ולהלן.**
		2. **המתכנן מתחייב, לפני מועד תחילת מתן השירותים נשוא חוזה זה על ידו ו/או מטעמו, להמציא לידי החברה את המסמכים המפורטים להלן והמהווים חלק בלתי נפרד מחוזה זה, בהתאם לתנאים וההיקפים המפורטים בחוזה זה (להלן: "**מסמכי הביטוח**"):**
1. אישור קיום ביטוחי המתכנן בהתאם לנוסח המצורף לחוזה זה כ**נספח ב’** (להלן: "**אישור ביטוחי המתכנן**").
2. בנוסף להמצאת אישור ביטוחי המתכנן **נספח ב’** החתום כאמור, מתחייב המתכנן כי בכפוף לקבלת דרישה בכתב מהחברה (להלן: "**הדרישה**") במקרה של גילוי נסיבות העלולות להביא לתביעה על פי איזה מפוליסות הביטוח ו/או על מנת לאפשר לחברה לבחון את קיום תנאי הביטוח שבחוזה ימציא המתכנן לחברה את חלקי הפוליסות המתייחסים להתקשרות נשוא חוזה זה בלבד ומבלי שייחשפו נתונים מסחריים שאינם רלוונטיים לשירותים נשוא חוזה זה.
3. מוסכם בזה כי המצאת האישור בדבר עריכת הביטוחים **נספח ב’**, כאמור, לא תפגע ו/או לא תגרע מהתחייבויות המתכנן על פי חוזה זה, על נספחיו.
4. מוסכם בזה על המתכנן כי המצאת אישור ביטוחי המתכנן (**נספח ב’**), כאמור, הינה תנאי יסודי בחוזה זה וללא המצאת אישור ביטוחי המתכנן (**נספח ב’**), כאמור, לא יוכל המתכנן להתחיל במתן השירותים נשוא חוזה זה. על אף האמור לעיל, מוסכם בזה כי אי המצאת מסמכי הביטוח במועד לא תהווה הפרה יסודית, אלא אם חלפו 10 (עשרה) ימים ממועד בקשת החברה בכתב, להמצאת המסמכים כאמור.
	* 1. **ביטוחי המתכנן כאמור בסעיף** 6.5 **זה לעיל ולהלן, יורחבו לכסות את אחריותו של המתכנן כלפי קבלנים וקבלני משנה (לעניין ביטוח חבות מעבידים היה והמתכנן ייחשב למעבידם) כמו כן יורחבו ביטוחי המתכנן לשפות את** החברה ו/או מנהליה ו/או עובדיה **בגין אחריות שתוטל על מי מהם עקב מעשה ו/או מחדל רשלני של המתכנן (להלן: "**יחידי המבוטח**").**
		2. **על המתכנן להחזיק בתוקף את כל הביטוחים הנדרשים בקשר עם השירותים נשוא חוזה זה, במשך כל התקופה בה יהיה חוזה זה בתוקף. בנוסף לאמור לעיל ומבלי לגרוע ממנו, את ביטוח אחריות מקצועית, על המתכנן להחזיק בתוקף כאמור בסעיף 6.5.4 (ז) לעיל.**
		3. **מוסכם בזה על המתכנן כי ביטוחי צד שלישי ואחריות מקצועית, ייערכו בגבולות אחריות ספציפיים לכל פוליסה בנפרד ולא כגבולות אחריות משותפים. מובהר בזאת כי במקרה של ביטוח משולב, יוכפלו גבולות האחריות המפורטים בסעיפים** 6.5.2 **ו-**6.5.4 **לעיל ובנספח אישור קיום הביטוחים (נספח ב’) לכדי 4,000,000 ₪ למקרה ולתקופת הביטוח.**
		4. **למען הסר ספק מובהר בזאת כי סכומי הביטוח ו/או גבולות האחריות ו/או תנאי הביטוח המתחייבים מן האמור בחוזה זה ובאישור עריכת ביטוחי המתכנן (נספח ב’), הינם דרישה מינימאלית המוטלת על המתכנן, ועל המתכנן לבחון את חשיפתו לנזקים ו/או לחבויות ולקבוע את סכומי הביטוח ו/או גבולות האחריות ו/או תנאי הביטוח בהתאם. המתכנן מצהיר ומאשר כי הוא יהיה מנוע מלהעלות כל טענה ו/או דרישה ו/או תביעה כלפי** החברה **ו/או מי מהבאים מטעמה בקשר עם חוזה זה בכל הקשור לסכומי הביטוח ו/או לגבולות האחריות ו/או לתנאי הביטוח כאמור לעיל ולהלן.**
		5. **ביטוחי המתכנן בגין השירותים נשוא חוזה זה, יכללו תנאי מפורש על פיו המבטח אינו רשאי לבטלם ו/או לשנותם לרעה בתקופת הביטוח, אלא אם נשלחה על כך למתכנן ולחברה הודעה בכתב 30 (שלושים) יום מראש על כוונתו לעשות זאת. מבטחי המתכנן יתחייבו כי לא יהיה תוקף לביטול ו/או שינוי לרעה שכאלו לגבי** החברה ו/או מנהלי ו/או עובדיה **אם לא נמסרה הודעה בכתב כאמור לעיל ובטרם חלוף 30 (שלושים) הימים ממועד מסירת ההודעה.**
		6. **בכל פעם שמבטחו של המתכנן יודיע למתכנן ולחברה כי איזה מבין ביטוחי המתכנן על פי הביטוחים שנערכו לפי סעיף** 6.5 **זה (ביטוח), לרבות האמור בנספח אישורי ביטוח המתכנן (נספח ב’) עומד להיות מבוטל או משונה לרעה, כאמור בסעיף** 6.5.7 **לעיל, מתחייב המתכנן לערוך את אותו הביטוח מחדש ולהמציא לחברה אישור עריכת ביטוח חדש, לפני מועד הביטול או השינוי לרעה של הביטוח הקודם, כאמור לעיל.**
		7. **ביטוחי המתכנן בגין השירותים נשוא חוזה זה ייכללו תנאי מפורש על פיו ייקבע כי הינם ראשוניים וקודמים לכל ביטוח הנערך על ידי החברה וכי מבטחי המתכנן מוותרים על כל דרישה ו/או טענה ו/או תביעה בדבר שיתוף ביטוחי החברה. לרבות כל טענה ו/או זכות כאמור בסעיף 59 לחוק חוזה הביטוח התשמ"א – 1981 ולרבות כל טענת "**ביטוח כפל**" כלפי החברה וכלפי מבטחיה.**
		8. **מבלי לגרוע מהאמור לעיל ולהלן, המתכנן מצהיר, כי לא תהיה לו כל טענה ו/או דרישה ו/או תביעה כנגד** החברה ו/או מנהליה ו/או עובדיה **בגין נזק לרכוש בבעלותו של המתכנן ו/או המשמש אותו במתן השירותים נשוא חוזה זה ואשר המתכנן זכאי לשיפוי בגינו על פי ביטוח הרכוש שנערך על ידו (בין אם נערך ובין אם לאו), והוא פוטר בזאת את** החברה ו/או מנהליה ו/או עובדיה **מכל אחריות לנזק כאמור (לרבות בגין ההשתתפות העצמית המוטלת על המתכנן). אולם מוסכם בזה כי הפטור כאמור לא יחול לטובת אדם שגרם לנזק בזדון.**
		9. **המתכנן מתחייב לשלם את דמי הביטוח בגין הפוליסות המפורטות בסעיף** 6.5 **זה (**ביטוחי המתכנן**) לרבות באישור ביטוחי המתכנן (נספח ב’), וכל תשלום אחר שיידרש על ידי חברת הביטוח בקשר להן במועד ולמלא ולקיים את כל הוראות הפוליסות כלשונן, ומבלי לפגוע בכלליות האמור, לשמור על הוראות הבטיחות והזהירות הנכללות בפוליסות הביטוח, ככל שקיימות ולדאוג ולוודא כי הפוליסות תהיינה בתוקף במשך כל תקופת מתן השירותים בקשר עם חוזה זה. בנוסף לאמור לעיל ומבלי לגרוע ממנו, מתחייב המתכנן כי את ביטוח אחריות מקצועית יחזיק בתוקף כאמור בסעיף** 6.5.4 (ז) **לעיל.**
		10. **המתכנן מתחייב להודיע לחברה עם היוודע למנהליו על כל אירוע העלול להוות עילה לתביעה על פי ביטוח אחריות מקצועית, אחריות כלפי צד שלישי או חבות מעבידים. כן מתחייב המתכנן לשתף פעולה עם החברה ככל שהדבר אינו נוגד את אינטרס המתכנן, ככל שיידרש לשם מימוש תביעת ביטוח אשר החברה החליטה (ביחד ו/או לחוד) להגישה למבטחים ו/או מימוש זכויות החברה על פי ביטוחי המתכנן.**
		11. **כמו כן ומבלי לגרוע מהאמור לעיל ולהלן, המתכנן יהיה אחראי לשפות את** החברה ו/או מנהלי ו/או עובדיה **בגין נזק אשר ייגרם למי מהם עקב אי כיסוי ביטוחי הנובע מהפרה ו/או אי קיום של תנאי מתנאי איזו מפוליסות הביטוח שלא בתום לב על ידי המתכנן ו/או מנהליו ו/או מי מהעובדים המועסקים על ידו, בכפוף לכך כי האחריות ו/או חובת השיפוי מוטלת על המתכנן על פי חוזה זה ו/או על פי הדין.**
		12. **בנוסף לאמור לעיל ומבלי לפגוע בכלליות האמור ייקבע בפוליסות כי הפרה בתום לב ו/או אי קיום בתום לב של תנאי מתנאי איזו מפוליסות הביטוח על ידי המתכנן, לרבות, אך לא מוגבל, איחור במתן הודעה ו/או איחור בהגשת תביעה שנעשו בתום לב על ידי המתכנן ו/או מי מטעמו, לא יפגעו בזכויות** החברה ו/או מנהליה ו/או עובדיה **לקבלת שיפוי על פי ביטוחים אלו.**
		13. **לא יאוחר מ - 7 (שבעה) ימים ממועד תום תקופת ביטוחי המתכנן, מתחייב המתכנן להמציא לחברה את אישור עריכת הביטוח (נספח ב’) כאמור בסעיף** 6.5.7 **לעיל, בגין הארכת ביטוחי המתכנן לתקופה נוספת, המתכנן מתחייב לחזור ולהמציא את אישור ביטוחי המתכנן (נספח ב’), במועדים הנקובים, מדי תקופת ביטוח וכל עוד הינו מחויב בעריכת הביטוחים בהתאם לאמור בחוזה זה על נספחיו.**
		14. **המתכנן מצהיר כי ידוע לו שהמצאת אישור ביטוחי המתכנן (נספח ב’) כאמור, הינה תנאי מתלה ומקדים לתחילת ו/או להמשך מתן השירותים והחברה תהא רשאית למנוע מהמתכנן את תחילת ו/או המשך מתן השירותים כאמור במקרה אישור ביטוחי המתכנן (**נספח ב’**(, כאמור, לא הומצא במועד המוסכם כנדרש.**
		15. **מוסכם בזה במפורש כי אין בעריכת ביטוחי המתכנן, המצאתם ו/או בבדיקתם ו/או אי בדיקתם, על ידי החברה ו/או מי מטעמה בקשר עם חוזה זה ו/או בשינויים, כדי להטיל אחריות כלשהי על החברה ו/או על מי מטעמם בקשר עם חוזה זה ו/או להוות אישור בדבר התאמתם למוסכם ו/או כדי לצמצם ו/או לגרוע בצורה כלשהי מאחריותו ו/או מהתחייבויותיו של המתכנן על פי חוזה זה ו/או על פי הדין ו/או כדי להטיל אחריות כלשהי על החברה ו/או על מי מהבאים מטעמם בקשר עם חוזה זה.**
		16. **למען הסר ספק מובהר כי המצאת או אי המצאת אישור ביטוחי המתכנן (נספח ב’) כאמור בסעיפים** 6.5.7 **ו–** 6.5.20 **לעיל במועד, לא תפגע בהתחייבויות המתכנן על - פי חוזה זה, על נספחיו.**
		17. **החברה רשאית (אך לא חייבת) לבדוק את אישורי הביטוח (**מסמכי הביטוח**) אשר יומצאו על ידי המתכנן כאמור לעיל והמתכנן מתחייב לבצע כל שינוי או תיקון שיידרש על מנת להתאימם להתחייבויותיו על פי סעיף** 6.5 **זה "**ביטוחי המתכנן**".**
		18. **המתכנן מצהיר ומתחייב כי זכות הביקורת של החברה ביחס לאישורי הביטוח וזכותה לבדוק את אישורי הביטוח ולהורות על תיקונם כמפורט לעיל, אינה מטילה על החברה ו/או על מי מטעמם בקשר עם חוזה זה, כל חובה וכל אחריות שהיא לגבי אישורי הביטוח כאמור, טיבם, היקפם, ותוקפם, או לגבי היעדרם, ואין בה כדי לגרוע מכל חובה שהיא המוטלת על המתכנן על פי חוזה זה ו/או על פי הדין.**
		19. **בנוסף ומבלי לגרוע מהאמור לעיל, מוסכם בזה כי החברה תהייה רשאית לעכב כל סכום לו הינו זכאית על פי תנאי סעיף** 6.5 **זה "ביטוחי המתכנן" מהתמורה העומדת לזכות המתכנן בקשר עם ההתקשרות נשוא חוזה זה ובתנאי שהודיעה על כך למתכנן, בכתב 10 (עשרה) ימים מראש.**
		20. **מוסכם בזה על החברה כי עם תשלום תגמולי הביטוח במלואם ויישוב התביעה בהתאם למוסכם על החברה, יושב למתכנן הסכום המעוכב בניכוי הוצאות שנגרמו לחברה (באם נגרמו) בקשר עם התביעה לתגמולי הביטוח, כאמור.**
		21. **מוסכם בזה במפורש כי האחריות לתשלום דמי הביטוח וההשתתפות העצמית חלה על המתכנן בלבד, ובכל מקרה לא על** החברה ו/או מנהליה ו/או עובדיה **ו/או על מי מהבאים מטעמם בקשר עם חוזה זה.**
		22. **בנוסף ומבלי לגרוע מהאמור בכל מקום בחוזה זה לעיל, מתחייב המתכנן למלא אחר כל דרישות והוראות החוק לביטוח לאומי, חוק ביטוח בריאות ממלכתי וכל הצווים, התקנות וכדומה, שהותקנו לפי החוקים הנ"ל, ובעיקר, אך מבלי לפגוע מכלליות האמור לעיל, באופן שכל העובדים שיועסקו על ידו במתן השירותים נשוא חוזה זה, לרבות שליחיו ואלה שיועסקו באופן מקרי או זמני, יהיו בכל עת ובמשך כל תקופת חוזה זה, זכאים לכל הזכויות שעל פי החוקים הנ"ל.**
		23. **מובהר בזאת, כי כל הוראה בסעיף** 6.5 **זה "**ביטוחי המתכנן**" בקשר לביטוח אינה באה לגרוע מכוחם של הוראות החוזה בדבר אחריותו של המתכנן לנזקים באם יגרמו כאמור בסעיפים אחרים בחוזה זה ו/או על פי הדין.**
		24. **מוסכם בזה כי ביטוחי המתכנן הנערכים על פי האמור בחוזה זה לא יכללו חריגים לחבות המבטח עקב ו/או בקשר עם רשלנות רבתי מצד הספק (המבוטח) ו/או בגין מי מהבאים מטעמו בקשר עם השירותים נשוא חוזה זה, ובלבד שלא יהיה באמור לעיל, כדי לגרוע מזכויות המבטח ומחובות הספק (המבוטח) על פי חוק חוזה הביטוח ה'תשמ"א - 1981.**
		25. **מובהר, כי הוראות סעיף** 6.5 **זה "ביטוח" הנן מעיקרי החוזה, והפרתן מהווה הפרה יסודית של החוזה.** מוסכם כי אי המצאת אישור הביטוח במועד הנדרש, לא תהווה הפרה יסודית, אלא אם חלפו 10 (עשרה) ימים ממועד בקשת החברה בכתב, להמציאו כאמור.
		26. **לא ביצע ו/או לא קיים ו/או לא האריך המתכנן את הביטוחים אשר התחייב לבצע על פי חוזה זה במלואם או בחלקם, תהא החברה רשאית, מבלי לפגוע בזכויותיה לפי חוזה זה או על פי הדין, לעכב כל תשלום המגיע ממנה למתכנן לפי חוזה זה.  מוסכם בזה על החברה כי עם הצגת נספח אישור ביטוחי המתכנן (**נספח ב’**), בהתאם לנדרש על פי החוזה ולמוסכם על החברה, ישולם למתכנן הסכום המעוכב, כאמור**.
		27. איסור הסבה

חוזה זה נערך עם המתכנן בלבד והוא לא יהיה רשאי להעבירו ו/או להסבו, כולו או מקצתו, לאדם אחר וכן לא יהיה ראשי למסור כל זכות או חובה על פי חוזה זה לאדם אחר, אלא אם קיבל את הסכמת התאגיד מראש ובכתב.

* + 1. **תקופת החוזה**
	1. חוזה זה יהיה בתוקף עד להשלמתו המלאה והסופית של הפרויקט).

על אף האמור לעיל התאגיד רשאי לסיים חוזה זה בהודעה בכתב של 30 יום מראש. נתן התאגיד הודעה כאמור יהא המתכנן זכאי לשכר טרחה בגין הפעולות שבוצעו על ידו עד למתן הודעה, כאמור, בכפוף לאמור בסעיף 3.5 לעיל.

* 1. מוסכם בין הצדדים כי בכל מקרה בו הסתיים או בוטל חוזה זה, מכל סיבה שהיא, יעביר המתכנן לתאגיד בתוך 15 ימים כל מסמך או חומר שנמסר לו, בין על ידי התאגיד ובין אם על ידי העירייה, או על ידי הקבלן או שהוכן על ידו במסגרת חוזה זה.
	2. עם סיום העבודות על פי כל הזמנת עבודה יעביר המתכנן לחברה סט תוכניות בדיעבד (As Made) אותו יקבל מהקבלן המבצע .
		1. **שונות**
	3. ויתר אחד הצדדים למשנהו על הפרת הוראה מהוראות חוזה זה, לא ייחשב הויתור כויתור על כל הפרה שלאחר מכן של אותה הוראה או כל הוראה אחרת בחוזה זה. כל ויתור, אורכה או הנחה מטעם אחד הצדדים לא יהיה בר תוקף, אלא אם נעשה בכתב ונחתם על ידי אותו צד.
	4. מוסכם בין הצדדים כי תנאי חוזה זה, משקפים את המותנה בין הצדדים במלואו וכי התאגיד לא יהיה קשור בכל הבטחות, הצהרות, מצגים, מכתבים, הסכמים קודמים והתחייבויות בין בעל-פה ובין בכתב, שאינם נכללים בחוזה זה ושנעשו, אם בכלל, לפי חתימתו. כל שינוי או תיקון לחוזה זה וכל תוספת לחוזה זה ישו בכתב ובחתימת שני הצדדים.
	5. התאגיד יהיה זכאי לקזז מהכספים המגיעים למתכנן כל סכום המגיע לה ממנו, בין על פי החוזה ובין מכל עילה אחרת שהיא, לרבות חוזים ו/או התקשרויות אחרות בין המתכנן לתאגיד.
	6. הודעה מצד לחוזה למשנהו תעשה בכתב, על פי הכתובות שבמבוא לחוזה זה, במסירה אישית או בדואר רשום. הודעה שתישלח בדואר רשום תחשב כנתקבלה 48 שעות לאחר הישלחה מבית דואר ישראל.
	7. סמכות השיפוט הייחודית והבלעדית לגבי כל דבר ועניין הנובעים מחוזה זה תהא לבתי המשפט המוסמכים במחוז מרכז בלבד.

**ולראיה באו הצדדים על החתום:**

 **\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

 **התאגידים המתכנן**

**נספח ב'אישור ביטוחי "המתכנן" נספח ב' - אישור ביטוחי ה"מתכנן".**

| **אישור קיום ביטוחים** | תאריך הנפקת האישור**\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| --- | --- |
| **באישור קיום ביטוחים תבוא הפסקה הבאה**: אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. |
| **מבקש האישור הראשי\*** | **גורמים נוספים הקשורים למבקש האישור וייחשבו כמבקש האישור\*** | **המבוטח/המועמד לביטוח\*\*** | **אופי העסקה והעיסוק המבוטח\*** | **מעמד מבקש האישור\*** |
| **שם:****פלגי שרון בע"מ** | **שם:****מיה הוד השרון בע"מ** | **שם:** | אופי העסקה**:****☒ נותן שירותים.****☒ מתכנן.**העיסוק המבוטח**:****☒ תכנון ופיקוח עליון שדרוג, שיקום מתקני ניטרון הריחות במט"ש כפר סבא הוד השרון.** | **☒** מזמין השירותים**☒** חברה עירונית**☒** תאגיד מים וביוב. |
| **ח.פ:**51-455889-9 | **ח.פ:****51-438457-7** | **ח.פ:** |
| **מען:**רח' התע"ש 11, כפר סבא. | **מען**:הנגר 8, הוד השרון. | **מען:** |
| **ביחד ולחוד "מבקשי האישור".** |  |

| **כיסויים** |
| --- |

| **סוג הביטוח**חלוקה לפי גבולות אחריות או סכומי ביטוח | **מספר הפוליסה\*\*\***  | **נוסח ומהדורת הפוליסה\*\*\*** | **תאריך תחילה****(**ניתן להזין תאריך רטרואקטיבי**)** | **תאריך סיום** | **גבול אחריות לכלל פעילות המבוטח/ סכום ביטוח** | **מטבע** | **כיסויים נוספים בתוקף וביטול חריגים \*\*\*\*** |
| --- | --- | --- | --- | --- | --- | --- | --- |
| לתקופה | למקרה\* |

| **צד שלישי** | \_\_\_\_\_\_\_\_ | ביט\_\_\_\_\_\_ | \_\_\_\_\_\_\_ | \_\_\_\_\_\_\_ | 2,000,000 | 2,000,000 | ₪. | 302 **אחריות צולבת.**309 **ויתור על תחלוף לטובת מבקשי האישור.**315 **כיסוי לתביעות המל"ל.**321 **מבוטחים נוספים בגין מעשי ו/או מחדלי המבוטח מבקש האישור.**328 **ראשוניות.** |
| --- | --- | --- | --- | --- | --- | --- | --- | --- |
| **חבות מעבידים** | \_\_\_\_\_\_\_\_ | ביט\_\_\_\_\_\_ | \_\_\_\_\_\_\_ | \_\_\_\_\_\_\_ | 20,000,000 | 6,000,000 | ₪. | 309 **ויתור על תחלוף לטובת מבקשי האישור.**319 **מבוטחים נוספים היה וייחשבו כמעבידיהם של מי מעובדי המבוטח.**328 **ראשוניות.** |
| **אחריות מקצועית****רטרואקטיבי** | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ | 2,000,000 | 2,000,000 | ₪. | 301 **אובדן מסמכים.**309 **ויתור על תחלוף לטובת מבקשי האישור.**321 **מבוטחים נוספים בגין מעשי ו/או מחדלי המבוטח – מבקשי האישור.**325 **מרמה ואי יושר עובדים.**328 **ראשוניות.**332 **תקופת גילוי (6 חודשים)**. |

| פירוט השירותים **(בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| (038) יועצים מתכננים |
| **ביטול/שינוי הפוליסה \*** |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30 יום **לאחר משלוח הודעה למבקש האישור בדבר השינוי או הביטול.** |
| **חתימת האישור** |
| **המבטח:** |

**הצעת המחיר שהוגשה ע"י המתכנן**